Nau is es Zeit fer es Nei Yaahr zu feiere. Es gebt zwee grosse Traditions fer uns Deitsche mit em Nei Yaahr. Die aerschde is fer en Nacht bevor Nei Yaahr. Es is en Tradition as mer es Nei Yaahr eischiesse soll. Graad uff em Mitternacht soll mer drausse gehe un mit seinre Flint es Nei Yaahr richdig eischiesse. Mei Daadi hot das alle Yaahr  geduh. Ich weess net ob ich es selles Yaahr duhe kann odder nicht. Mir sin zu em Fescht in en Schteddel eigelaade…ich glaab as ich datt net schiesse darf!